ליגת העל הצרפתית (כדורגל נשים)

ליגת העל הצרפתית בכדורגל נשים (בצרפתית: Championnat de France de football féminin) היא ליגת כדורגל הנשים הבכירה בצרפת, הנחשבת לאחת הליגות הטובות באירופה. הליגה הוקמה על ידי התאחדות הכדורגל הצרפתית בשנת 1974, והיא מבוססת ברובה על המודל של ליגת הכדורגל לגברים. הליגה מורכבת מ-12 קבוצות, כאשר שתי הראשונות בכל עונה מעפילות לליגת האלופות, ואילו שלוש האחרונות נושרות לליגה השנייה. כל עונה מתחילה בספטמבר ומסתיימת ביוני, כאשר בזמן החורף ישנה פגרה.

מבנה והיסטוריה
הגלגול הראשון של ליגת הכדורגל לנשים הצרפתית נוסד ב-1918 על ידי התאחדות כדורגל הנשים הצרפתית (ה-FSFSF). הליגה פעלה במשך תריסר עונות, אך ב-1932 הופסקה פעילותה בעקבות חוסר עניין. ב-1974 חזרה הליגה לפעול, אך הפעם תחת פיקוחה של התאחדות הכדורגל הצרפתית. באותם ימים הורכבה הליגה ממספר בתים אזוריים, בני ארבע קבוצות על אחד. בסיום הסיבוב הראשון, הראשונות בכל בית העפילו שלב, וביניהן נערכו מספר משחקי נוק-אאוט על מנת לקבוע את האלופה. מבנה זה התקיים עד עונת 1991/92, אז הוחלט על איחוד הליגות לליגה אחת כוללת. כיום בליגה משתתפות 12 קבוצות המקיימות ביניהן שני מפגשים, אחד בכל סיבוב, האחד בבית והשני בחוץ, ובסך הכל משחקות 22 משחקים בעונה סדירה. בסוף העונה שלוש הקבוצות שסיימו במקומות האחרונים (10-12) יורדות לליגת המשנה; שלוש הקבוצות שסיימו ראשונות בליגת המשנה מעפילות לליגה הראשונה. 

החל מהעשור השני של המאה ה-21, זוכות קבוצות הליגה להצלחה רבה בזירה היבשתית. אולימפיק ליון היא הנציגה הבולטת ביותר של הליגה, כשלזכותה שבע העפלות לגמר ליגת האלופות וחמש זכיות. קבוצה נוספת שהעפילה לגמר הטורניר היא פריז סן-ז'רמן, שהגיעה אליו בעונת 2014/15. רבות משחקניות הליגה זכו להכרה בינלאומית, וחלקן אף היו מועמדות מספר פעמים לפרסי כדורגלנית השנה בעולם וכדורגלנית השנה באירופה.

סיכום עונות הליגה
עונהאלופהסגניתהשחקנית המצטיינתמלכת השערים 1974/75  סטאד ריימס  אורליאן    1975/76  סטאד ריימס  רואן    1976/77  סטאד ריימס  סנט קלייר    1977/78  אטרואן  סטאד ריימס    1978/79  אטרואן  סטאד ריימס    1979/80  סטאד ריימס  סושו    1980/81  אטרואן  סטאד ריימס    1981/82  סטאד ריימס  אטרואן    1982/83  סנט מור  הנין בומון    1983/84  סושו  סנט מור    1984/85  סנט מור  מועדון כדורגל ליון    1985/86  סנט מור  סושו    1986/87  סנט מור  סושו    1987/88  סנט מור  הנין בומון    1988/89  סן-בריו  סושו    1989/90  סנט מור  פואסי    1990/91  מועדון כדורגל ליון  סנט מור    1991/92  ג'וביסי  סן-בריו    1992/93  מועדון כדורגל ליון  ג'וביסי    1993/94  ג'וביסי  מועדון כדורגל ליון    1994/95  מועדון כדורגל ליון  טולוז    1995/96  ג'וביסי  סושו    1996/97  ג'וביסי  טולוז    1997/98  מועדון כדורגל ליון  ג'וביסי    1998/99  טולוז  לה רוש-סור-יון    1999/2000  טולוז  ג'וביסי    2000/01  טולוז  לה רוש-סור-יון   אן זנוני (טולוז)   2001/02  טולוז  ג'וביסי   מרינט פישון (אולימפיק סנט ממי)   מרינט פישון (אולימפיק סנט ממי) - 22 2002/03  ג'וביסי  מועדון כדורגל ליון   סנדרין סובריינד (ג'וביסי)   סנדרין ברטיגני (אולימפיק ליון) - 26 2003/04  מונפלייה  מועדון כדורגל ליון   סוניה בומפסטור (מונפלייה)   קלייר מורל (אולימפיק ליון) - 18 2004/05  מונפלייה  ג'וביסי   מרינט פישון (ג'וביסי)   מרינט פישון (ג'וביסי) - 38 2005/06  ג'וביסי  מונפלייה   קמיל אבילי (מונפלייה)   מרינט פישון (ג'וביסי) - 36 2006/07  אולימפיק ליון  מונפלייה   קמיל אבילי (אולימפיק ליון)   סנדרין ברטיגני (אולימפיק ליון) - 42 2007/08  אולימפיק ליון  ג'וביסי   סוניה בומפסטור (אולימפיק ליון)   לטילטיה טונאזי (ג'וביסי) - 27 2008/09  אולימפיק ליון  מונפלייה   לואיזה נסיב (אולימפיק ליון)   קאטיה (אולימפיק ליון) - 27 2009/10  אולימפיק ליון  ג'וביסי   אז'ני לה סומר (סטאד בריושין)   אז'ני לה סומר (סטאד בריושין) - 19 2010/11  אולימפיק ליון  פריז סן-ז'רמן   אליס בוסגליה (פריז סן-ז'רמן)   לטילטיה טונאזי (ג'וביסי) - 22 2011/12  אולימפיק ליון  ג'וביסי   גאטן ת'יני (ג'וביסי)   אז'ני לה סומר (אולימפיק ליון) - 22 2012/13  אולימפיק ליון  פריז סן-ז'רמן   לוטה שלין (אולימפיק ליון)   לוטה שלין (אולימפיק ליון) - 24 2013/14  אולימפיק ליון  פריז סן-ז'רמן   גאטן ת'יני (ג'וביסי)   גאטן ת'יני (ג'וביסי) - 25 2014/15  אולימפיק ליון  פריז סן-ז'רמן   אז'ני לה סומר (אולימפיק ליון)   לוטה שלין (אולימפיק ליון) - 34 2015/16  אולימפיק ליון  פריז סן-ז'רמן   אמל מג'רי (אולימפיק ליון)   אדה הגרברג (אולימפיק ליון) - 33 2016/17  אולימפיק ליון  מונפלייה   ג'ניפר מרוז'אן (אולימפיק ליון)   אדה הגרברג (אולימפיק ליון) - 20   אז'ני לה סומר (אולימפיק ליון) - 20 2017/18  אולימפיק ליון  פריז סן-ז'רמן   ג'ניפר מרוז'אן (אולימפיק ליון)   אדה הגרברג (אולימפיק ליון) - 31 2018/19אולימפיק ליוןפריז-סן-ז'רמן מארי אנטואנט קטוטו (פריז-סן-ז'רמן) - 222019/20אולימפיק ליוןפריז-סן-ז'רמן מארי אנטואנט קטוטו (פריז-סן-ז'רמן) - 162020/21פריז-סן-ז'רמןאולימפיק ליון ח'דיג'ה שאו (בורדו) - 222021/22אולימפיק ליוןפריז-סן-ז'רמן מארי אנטואנט קטוטו (פריז-סן-ז'רמן) - 182022/23אולימפיק ליוןפריז-סן-ז'רמן קדידיאטו דיאני (פריז-סן-ז'רמן) - 172023/24אולימפיק ליוןפריז-סן-ז'רמן טביתה צ'אוינגה (פריז-סן-ז'רמן) - 18

קישורים חיצוניים


הערות שוליים

קטגוריה:צרפת: כדורגל
קטגוריה:תחרויות כדורגל בצרפת
קטגוריה:ליגות כדורגל לנשים
קטגוריה:צרפת: תחרויות ספורט נשים